**รายงานผลการบริหารและพัฒนาทรัพยากรบุคคล สำนักงาน**

**ประจำปีงบประมาณ ๒๕๖๒**

**...................................**

**ด้านการบริหารทรัพยากรบุคคล**

**๑. อำนาจหน้าที่ของสานักทรัพยากรบุคคล**

 มีหน้าที่รับผิดชอบการปฏิบัติงานที่เกี่ยวกับการบริหารงานทรัพยากรบุคคล จัดทำแผนและแนวทางการบริหารทรัพยากรบุคคล จัดทำฐานข้อมูลและพัฒนาระบบการบริหารทรัพยากรบุคคล รวมทั้งวิเคราะห์และเสนอความเห็นในการปรับปรุงกฎหมายเกี่ยวกับการบริหารทรัพยากรบุคคลขององค์การบริหารส่วนตำบลสุมเส้า ตลอดจนปฏิบัติงานอื่น ๆ ตามที่ได้รับมอบหมาย

**๒. นโยบายคุณภาพด้านทรัพยากรบุคคล**

 “มุ่งมั่นพัฒนาระบบการบริหารทรัพยากรบุคคลขององค์การบริหารส่วนตำบลสุมเส้า ทั้งในด้านระบบงานทรัพยากร บุคคล การจัดสวัสดิการและพนักงานสัมพันธ์ การดำเนินการด้านวินัยและกฎระเบียบ และการบริหารโครงการ เพื่อพัฒนาองค์กร และปรับปรุงอย่างต่อเนื่อง”

**๓. การแบ่งส่วนงานภายในสำนัก** แบ่งออกเป็น ๔ ส่วน ๑ งาน ดังนี้

 ๑) ส่วนระบบงานทรัพยากรบุคคล

 ๒) ส่วนป้องกันและบรรเทาสาธารณภัย

 ๓) ส่วนพัฒนาองค์กร

 ๔) ส่วนวินัยและกฎระเบียบ

 ๕) งานอำนวยการ

**๔. จำนวนอัตรากำลัง** พนักงานส่วนตำบลสุมเส้า จำนวน ๑๐ คน พนักงานครู จำนวน ๙ คน ลูกจ้างจ้าง จำนวน ๖๒ คน

**๕. ยุทธศาสตร์การดำเนินงาน**

**แผนยุทธศาสตร์ องค์การบริหารส่วนตำบลสุมเส้า พ.ศ. ๒๕๖๑ - ๒๕๖๔**

**ประเด็นยุทธศาสตร์ที่ ๑** พัฒนาองค์กรให้เป็นองค์กรที่มีธรรมาภิบาลและสมรรถนะสูงอย่างยั่งยืน ดังนี้

 **กลยุทธ์ที่ ๑** สร้างเสริมระบบการบริหารจัดการคนเก่งและคนดี

 ๑.๓ กำหนดนโยบาย วางแผน และกระบวนการบริหารจัดการทรัพยากรบุคคลเพื่อการ

สืบทอดตำแหน่ง

 **กลยุทธ์ที่ ๒** เสริมสร้างประสิทธิภาพการบริหารงานบุคคลและสภาพแวดล้อมภายในองค์กร

 ๒.๑ วิเคราะห์และวางแผนการบริหารบุคคลสำหรับองค์การบริหารส่วนตำบลสุมเส้า ในระยะยาว โดยให้ความสำคัญกับระบบคุณธรรม ความเสมอภาคในโอกาส หลักความสามารถ หลักความมั่นคงในอาชีพ และปลอดจากการแทรกแซง

- ๒ -

 **กลยุทธ์ที่ ๓ เสริมสร้างวัฒนธรรมธรรมาภิบาลองค์กร** ที่นำไปสู่การเป็นองค์กรที่มีภาพลักษณ์ที่ดี

 ๖.๑ สร้างความรู้ความเข้าใจให้กับบุคลากรขององค์การบริหารส่วนตำบลสุมเส้า ในความหมายของธรรมาภิบาล ทั้ง ๔ หลักการสำคัญ

 ๖.๒ สื่อสารและรณรงค์ทั่วทั้งองค์กร เพื่อสร้างการรับรู้และสร้างความเข้าใจเกี่ยวกับธรรมาภิบาลขององค์การบริหารส่วนตำบลสุมเส้า และเป้าหมายธรรมาภิบาลขององค์การบริหารส่วนตำบลสุมเส้า

 **กลยุทธ์ที่ ๔** ทบทวนและปรับปรุงโครงสร้างองค์กร

 ๗.๑ ศึกษาและวิเคราะห์ปัญหาเชิงโครงสร้างขององค์กรโดยพิจารณาถึงบริบทการเปลี่ยนแปลงของกฎหมายที่เกี่ยวข้องกับการดำเนินงานขององค์การบริหารส่วนตำบลสุมเส้า

 **ประเด็นยุทธศาสตร์ที่ ๒ ยกระดับการบริหารจัดการเชิงยุทธศาสตร์ ดังนี้**

 **กลยุทธ์ที่ ๑ พัฒนาระบบการติดตาม** และประเมินผล

 ๑.๑ กำหนดทิศทาง วิธีการ แนวทางการดำเนินการและเป้าหมายของการติดตามและ

ประเมินผลการดำเนินงานตามยุทธศาสตร์

 ๑.๒ มีการสื่อสารและประกาศ ทิศทาง วิธีการ แนวทางการดำเนินการและเป้าหมาย

ของการติดตามและประเมินผลการดำเนินงานตามยุทธศาสตร์ให้ทุกคนได้รับรู้รับทราบ

 ๑.๓ มีกระบวนการในการสร้างการยอมรับและมีส่วนร่วมในการติดตามและประเมินผล

การดำเนินงาน

 ๑.๔ มีการนำผลจากการติดตามและประเมินผลการดำเนินงานมาใช้ในการกำหนด

แผนพัฒนาหรือแผนแก้ไขปัญหาการดำเนินงาน (Improvement Plan)

 **๖. ผลการดำเนินงานที่สำคัญประจำปี ๒๕๖๒**

 **๖.๑ ผลการดำเนินงานตามยุทธศาสตร์ งานการเจ้าหน้าที่ ดำเนินงานตามประเด็นยุทธศาสตร์ที่ ๑ พัฒนาองค์กรให้เป็นองค์กรที่มีธรรมาภิบาลและสมรรถนะสูงอย่างยั่งยืน ดังนี้**

 **กลยุทธ์ที่ ๑ เสริมสร้างวัฒนธรรมธรรมาภิบาลองค์กร** ที่นำไปสู่การเป็นองค์กรที่มีภาพลักษณ์ที่ดี

 แนวทางการดำเนินงานที่ ๖.๑ สร้างความรู้ความเข้าใจให้กับบุคลากรขององค์การบริหารส่วนตำบลสุมเส้า ในความหมายของธรรมาภิบาลทั้ง ๔ หลักการสำคัญ

 แนวทางการดำเนินงานที่ ๖.๒ สื่อสารและรณรงค์ทั่วทั้งองค์กร เพื่อสร้างการรับรู้และสร้างความ

เข้าใจเกี่ยวกับธรรมาภิบาลขององค์การบริหารส่วนตำบลสุมเส้า และเป้าหมายธรรมาภิบาลขององค์การบริหารส่วนตำบลสุมเส้า

 **๑) การเสริมสร้างธรรมาภิบาลขององค์การบริหารส่วนตำบลสุมเส้า**

 ดำเนินการศึกษาหลักธรรมาภิบาลและแนวทางการจัดทำนโยบายการกำกับดูแลองค์กรที่ดีรวมถึงทำแผนที่สอดคล้องกับหลักธรรมาภิบาล กำหนดนโยบายและแนวทางปฏิบัติ อีกทั้งยังมีการจัดประชุมชี้แจงและสร้างความเข้าใจในหลักธรรมาภิบาลและนโยบายการกำกับดูแลองค์กรที่ดี และให้หน่วยงานตอบแบบสอบถามต่อการบริหารตามหลักธรรมาภิบาลเพื่อรวบรวมและสรุปผล

 **๒) การประเมินคุณธรรมและความโปร่งใสในการดำเนินงานขององค์การบริหารส่วนตำบลสุมเส้า**

 องค์การบริหารส่วนตำบลสุมเส้าดำเนินการตามมติคณะรัฐมนตรี ในการเข้าร่วมการประเมินคุณธรรมและความโปร่งใสในการดำเนินงานของขององค์การบริหารส่วนตำบลสุมเส้า(ITA) โดยในปี ๒๕๖๒ ได้ดำเนินการศึกษาและประสานงานกับสำนักงาน ป.ป.ช. ซึ่งเป็นหน่วยประเมิน เพื่อแจ้งความประสงค์และเข้าร่วมประชุมเพื่อรับฟังความชี้แจงแนวทางและรายละเอียดของ ITA ซึ่งถูกกำหนดให้เข้ารับการประเมินในปี ๒๕๖๒ และหลังจากนั้นได้ดำเนินการจัดการประชุมชี้แจงกรอบการประเมินฯ ให้กับผู้บริหารและบุคลากรขององค์การบริหารส่วนตำบลสุมเส้า

 **กลยุทธ์ที่ ๗ ทบทวนและปรับปรุงโครงสร้างองค์กร**

 แนวทางการดำเนินงานที่ ๗.๑ ศึกษาและวิเคราะห์ปัญหาเชิงโครงสร้างขององค์กรโดยพิจารณา

ถึงบริบทการเปลี่ยนแปลงของกฎหมายที่เกี่ยวข้องกับการดำเนินงานขององค์การบริหารส่วนตำบลสุมเส้า

 **๓) โครงการวิเคราะห์แผนอัตรากำลัง**

วิเคราะห์และกำหนดกรอบอัตรากำลัง จัดทำคำบรรยายลักษณะงาน วิเคราะห์แผนอัตรากำลัง เพื่อเป็นแนวทางสำหรับการจัดทำแผนอัตรากำลังขององค์การบริหารส่วนตำบลสุมเส้า ในปีถัดไป

 **๔) โครงการประเมินค่างานขององค์การบริหารส่วนตำบลสุมเส้า**

ดำเนินการจ้างที่ปรึกษาเพื่อประเมินค่างาน เป็นกรรมวิธี หรือกระบวนการ ในการนำตำแหน่งงานต่าง ๆ ทั้งหมดในองค์กรมาเปรียบเทียบกัน โดยมีการให้คะแนนสำหรับตำแหน่งงานต่าง ๆทุกตำแหน่งตามปัจจัยที่กำหนด เพื่อนำไปใช้ในการบริหารทรัพยากรบุคคลขององค์กร ที่สร้างประโยชน์และความสำเร็จขององค์กรนั้น ในแต่ละตำแหน่งงานจะมีลักษณะที่สามารถเปรียบเทียบกันได้ชัดเจน โดยมีการพิจารณาในด้านลักษณะเนื้องาน คุณสมบัติเฉพาะที่ต้องการในงาน ขอบเขตความรับผิดชอบ และปัจจัยอื่นๆประกอบกัน โดยการวิเคราะห์งาน เป็นการประเมินที่เนื้องาน ไม่ใช่บุคคลที่ครองตำแหน่งงาน มีปัจจัยหลัก คือความรู้ ทักษะ การมีปฏิสัมพันธ์กับบุคคลอื่น ความรับผิดชอบและสภาพแวดล้อมในการทำงาน โดยการเก็บข้อมูล การวิเคราะห์และกำหนดค่างานอย่างเป็นธรรม มีมาตรฐาน สะท้อนกับงานปัจจุบัน และสอดคล้องกับระดับตำแหน่ง ใช้เป็นเครื่องมือช่วยในการกำหนดโครงสร้างของงาน และช่วยในการจัดทำการจำแนกตำแหน่งงาน ทำให้โครงสร้างตำแหน่งงานมีการแบ่งระดับชั้นต่าง ๆ อย่างมีระบบ

 **งานการเจ้าหน้าที่ ดำเนินงานตามประเด็นยุทธศาสตร์ที่ ๔ ยกระดับการบริหารจัดการ เชิงยุทธศาสตร์ดังนี้**

 **กลยุทธ์ที่ ๓ พัฒนาระบบการติดตาม และประเมินผล**

 แนวทางการดำเนินงานที่ ๓.๑ กำหนดทิศทาง วิธีการ แนวทางการดำเนินการและเป้าหมายของการติดตามและประเมินผลการดำเนินงานตามยุทธศาสตร์

 แนวทางการดำเนินงานที่ ๓.๒ มีการสื่อสารและประกาศ ทิศทาง วิธีการ แนวทางการดำเนินการและเป้าหมายของการติดตามและประเมินผลการดำเนินงานตามยุทธศาสตร์ให้ทุกคนได้รับรู้รับทราบ

 แนวทางการดำเนินงานที่ ๓.๓ มีกระบวนการในการสร้างการยอมรับและมีส่วนร่วมในการติดตาม

และประเมินผลการดำเนินงาน

 แนวทางการดำเนินงานที่ ๓.๔ มีการนำผลจากการติดตามและประเมินผลการดำเนินงานมาใช้

ในการกำหนดแผนพัฒนาหรือแผนแก้ไขปัญหาการดำเนินงาน (Improvement Plan)

 **๕) การจัดทำตัวชี้วัดและการประเมินผลตัวชี้วัด**

 ดำเนินการจัดทำตัวชี้วัดและการประเมินผลตัวชี้วัด ระดับสำนักงาน ระดับสำนัก และระดับ

บุคคล ประจำปี ๒๕๖๒ และดำเนินการจัดทำตัวชี้วัดระดับสำนักงาน ประจำปี ๒๕๖๒

 **๖.๒ ผลการดำเนินงานตามอำนาจหน้าที่และนโยบายคุณภาพด้านทรัพยากรบุคคล**

 แบ่งออกเป็น ๔ ส่วน ดังนี้

  **๖.๒.๑ ส่วนระบบงานทรัพยากรบุคคล**

 ๖.๒.๑.๑ ดำเนินการเกี่ยวกับการคัดเลือก การบรรจุ การแต่งตั้ง การย้าย การเลื่อน ระดับ การเลื่อนตำแหน่ง การลาออก การบรรจุกลับเข้าปฏิบัติงาน การลา การรักษาการแทน การมอบอำนาจการช่วยปฏิบัติงาน และการฝึกงาน ฯลฯ ดังนี้

 - การสรรหาและเลือกสรรเป็นพนักงานจ้าง ตามหลักเกณฑ์ว่าด้วยการคัดเลือกพนักงานตามสัญญาจ้างเพื่อแต่งตั้งเป็นพนักงานจ้าง มีผู้มีสิทธิเข้ารับการคัดเลือกจำนวน ๑๐ คน โดยองค์การบริหารส่วนตำบลสุมเส้า กำหนดกรอบอัตราการสรรหาฯ จำนวน ๒ ตำแหน่ง ๗ อัตรา คือ ตำแหน่ง ผู้ช่วยนักวิชาการคลัง จำนวน ๑ อัตรา พนักงานทั่วไป จำนวน ๖ อัตรา มีผู้ได้รับการบรรจุแต่งตั้งเป็นพนักงานจ้าง ตำแหน่ง คนงานทั่วไป จำนวน ๖ คน

 - การต่อสัญญาจ้างพนักงานตามสัญญาจ้าง ตามประกาศ องค์การบริหารส่วนตำบลสุมเส้า เรื่อง หลักเกณฑ์ และวิธีการต่อสัญญาจ้างพนักงานตามสัญญาจ้าง โดยมีผู้ได้รับการประเมินและสัญญาจ้างจำนวน ๒๓ คน

 - การลาออกของพนักงานจ้างตามภารกิจ ตำแหน่ง ผู้ดูแลเด็ก (ทักษะ) จำนวน ๑ ราย

 - การสิ้นสุดสัญญาจ้าง พนักงานจ้างทั่วไป จำนวน ๑ ราย

 ๖.๒.๑.๓ ดำเนินการเกี่ยวกับการพัฒนาระบบ จัดทำฐานข้อมูลทรัพยากรบุคคล และการออกหนังสือรับรองต่าง ๆ ตลอดจนการรายงานสรุปผลการมาปฏิบัติงาน โดยมีผลการดำเนินงานปี ๒๕๖๒ ดังนี้

 - การออกหนังสือรับรอง ได้ดำเนินการจัดทำหนังสือรับรองประเภทต่าง ๆจำนวน ๓๒ ฉบับ

 - การมาปฏิบัติงานของพนักงาน ลูกจ้าง และบุคคลเพื่อช่วยปฏิบัติงาน

 - การปรับปรุง ตรวจสอบ และแก้ไขฐานข้อมูลพนักงาน และฐานข้อมูลระบบบริหารทรัพยากรบุคคล

**สรุปผลการดำเนินการและข้อเสนอแนะ**

 การดำเนินการตามนโยบายคุณภาพด้านทรัพยากรบุคคล ประจำปี ๒๕๖๒ เป็นไปตามแผนยุทธศาสตร์องค์การบริหารส่วนตำบลสุมเส้า โดยผลการดำเนินการภาพรวมสามารถขับเคลื่อนองค์การบริหารส่วนตำบลสุมเส้าให้เป็นไปตามนโยบาย ของผู้บริหารระดับสูง ทั้งนี้ มีข้อเสนอแนะในการดำเนินการด้านทรัพยากรบุคคล ดังนี้

 ๑. การดำเนินการตามยุทธศาสตร์องค์การบริหารส่วนตำบลสุมเส้าที่มีความเชื่อมโยงโดยตรงกับร่างแผนยุทธศาสตร์ทรัพยากรบุคคล องค์การบริหารส่วนตำบลสุมเส้า ต้องมีการดำเนินการอย่างต่อเนื่องและมีการติดตาม ประเมินผล ตามระยะเวลาที่เหมาะสม

 ๒. การเตรียมความพร้อมของบุคลากรขององค์การบริหารส่วนตำบลสุมเส้า ให้สามารถรองรับการเปลี่ยนแปลงทางด้านเทคโนโลยี เนื่องจากปัจจุบันการเปลี่ยนด้านเทคโนโลยีมีผลโดยตรงต่อองค์การบริหารส่วนตำบลสุมเส้า และบุคลากรขององค์การบริหารส่วนตำบลสุมเส้า ทุกระดับ ดังนั้น ควรมีแนวทางในการเตรียมความพร้อมดังกล่าว อย่างเป็นรูปธรรม

 ๓. เพิ่มช่องทางการติดต่อสื่อสารด้านทรัพยากรบุคคลในระดับสำนัก เพื่อเพิ่มประสิทธิภาพในการสื่อสารการดำเนินการด้านทรัพยากรบุคคล

**.........................................**